தேசிய நூலகக் கட்டடம் விக்டோரியா சாலையில் இருக்கிறது. இங்கிருக்கும் முதல் தளத்தில் மாதந்தோறும் விழாக்கோலம் தான். கலை, இலக்கியம் மட்டுமில்லாமல் இசைநிகழ்ச்சி தெருநாடக வகைகள் என்று திருவிழா போன்ற உணர்வைக் கொடுக்கும். படித்துக் களைத்த வயிற்றுக்கு சிற்றுண்டியா, தேநீரா, காபியா, அங்கேயே சிற்றுண்டிக் கடையுண்டு (cafeteria). நூலக ஊழியர்களின் தரமான அணுமுறையும் பணிவான சேவையும் மெச்சத்தக்கது.